**ՍՓՅՈՒՌՔԻ ՏԵԽՆՈԼՈԳԻԱԿԱՆ ՍՏԱՐՏԱՓՆԵՐԻ «ՆԵՐՈՒԺ 5.0» ԾՐԱԳԻՐ**

*«Ներուժը» սփյուռքի տեխնոլոգիական ստարտափների համար մշակված պետական ծրագիր է, որով նախատեսվում է աշխարհի տարբեր երկրներում ապրող հայազգի ձեռներեցներից և առաջատար մասնագետներից բաղկացած թիմերին հրավիրել Հայաստան՝ տեխնոլոգիական սկսնակ ընկերություններ հիմնելու և զարգացնելու նպատակով՝ վերջիններիս տրամադրելով ֆինանսական, կրթական և խորհրդատվական աջակցություն:*

**Նպատակը՝**

* Խթանել Հայաստանի տնտեսական առաջընթացն ու ստարտափ էկոհամակարգի զարգացումը,
* Խթանել մասնագիտական հայրենադարձությունը,
* Խթանել համահայկական ներուժի ու կարողությունների ներգրավումը Հայաստանի տնտեսական զարգացման գործընթացներում:

**Ծրագրին կարող են դիմել տեխնոլոգիական և նորարարական ստարտափ գաղափարներ ունեցող այն թիմերը՝**

* Որոնց անդամների կեսը սփյուռքահայեր են, որոնք առնվազն 5 տարի ապրում են սփյուռքում և ունեն տվյալ երկրի քաղաքացիություն կամ օրինական բնակության այլ կարգավիճակ կամ ՀՀ քաղաքացի չհանդիսացող սփյուռքահայեր են, այդ թվում՝ երկքաղաքացիություն ունեցող սփյուռքահայեր կամ հայրենադարձվել են վերջին 6 ամիսների ընթացքում:
* Դրամաշնորհ ստանալու պարագայում պատրաստ են վերադառնալ Հայաստան, հիմնել ընկերություն և զբաղվել տնտեսական գործունեությամբ:

**Ծրագրի իրականացում՝**

Ծրագրի հայտերը կընդունվեն **մայիսի 31-ից հունիսի 30-ը ներառյալ,** իսկ ծրագրի հայաստանյան ամփոփիչ փուլը տեղի կունենա **սեպտեմբերի 24-29-ը** ՀՀ Կենտրոնական բանկի **Դիլիջանի ուսումնահետազոտական կենտրոնում**:

Հայաստանյան ամփոփիչ փուլը բաղկացած կլինի **վեցօրյա միջոցառումներից և դրամաշնորհային մրցույթից:**

**Վեցօրյա Միջոցառումներ՝**

* Ոլորտային սեմինարներ, ինտերակտիվ դասընթացներ, անհատական մենթորություն և վարպետության դասեր ոլորտի առաջատար մասնագետների կողմից,
* Տեղեկատվական հանդիպումներ, ծանոթություններ,
* Համագործակցությունների հաստատմանն ուղղված միջոցառումներ,
* Մշակութային միջոցառումներ,
* Դրամաշնորհային մրցույթ:

**Աջակցող բնույթի միջոցառումներ՝**

* Ընտրված ստարտափների համար բիզնես աքսելերացիոն ծրագրեր,
* Մասնագիտական խորհրդատվություններ:

**Աքսելերացիա՝**

* Ծրագրի շրջանակում նախատեսվում է միջազգային աքսելերացիոն կազմակերպության ներգրավում, որի արդյունքում ծրագրի մասնակիցներին հնարավորություն կընձեռնվի խորապես զարգացնել իրենց գիտելիքները, ծանոթանալ միջազգային շուկա մուտք գործելու և իրենց դերը ամրապնդելու գաղտնիքներին, ծանոթանալ միջազգային թրենդներին, շուկային պահանջարկին, ինչպես նաև ծրագրից հետո պահել շարունակական կապը աքսելերացիոն կազմակերպության հետ՝ ընդգրկվելով իրենց պլատֆորմում:

**Հաղթելու դեպքում՝ «Գաղափարի փուլ» և «Աճի փուլ» անվանակարգերով կտրամադրվեն դրամաշնորհներ հետևյալ չափերով.**

**Գաղափարի փուլ՝**

* 1-ին տեղ՝ 15 մլն ՀՀ դրամ
* 2-րդ տեղ՝ 10 մլն ՀՀ դրամ
* 3-րդ տեղ՝ 5 մլն ՀՀ դրամ

**Աճի փուլ՝**

* 1-ին տեղ՝ 30 մլն ՀՀ դրամ
* 2-րդ տեղ՝ 20 մլն ՀՀ դրամ
* 3-րդ տեղ՝ 10 մլն ՀՀ դրամ

**Ծրագրի արդյունքում ակնկալվում է՝**

* Առնվազն 6 ընկերությունների տրամադրել դրամաշնորհներ,
* Շահառուների համար ապահովել ձեռներեցությամբ զբաղվելու բարենպաստ պայմաններ,
* Հայաստանում զարգացնել ձեռնարկատիրական էկոհամակարգը,
* Նպաստել սփյուռքից բարձր որակավորմամբ մասնագետների հայրենադարձությանը և համահայկական ներուժի ներգրավմանը:

**Ծրագրին դիմելու համար անհրաժեշտ է անցնել հետևյալ** [**հղումով**](https://gust.com/programs/neruzh-5-0) **և գրանցել տվյալները: Հայտերի ընդունման վերջնաժամկետն է 2024 թ. հունիսի 30-ը, ժամը 18:00-ն:**

*Ի ԳԻՏՈՒԹՅՈՒՆ. Դիլիջանում կայանալիք միջոցառմանը յուրաքանչյուր ստարտափից կհրավիրվի միայն 2 մասնակից:*